โรงพยาบาลเด็กชูโฟร์แอฟริกา

โรงพยาบาลเด็กชูโฟร์แอฟริกา () เป็นโรงพยาบาลเด็กของรัฐในเอลโดเรต ประเทศเคนยา ที่สร้างขึ้นใน ค.ศ. 2015 ซึ่งนับเป็นโรงพยาบาลเด็กของรัฐแห่งแรกในแอฟริกาตะวันออกและแอฟริกากลาง รวมถึงเป็นแห่งที่สองในแถบแอฟริกาใต้สะฮารา ต่อจากโรงพยาบาลเด็กอนุสรณ์สถานสงครามกาชาดในเมืองเคปทาวน์ ซึ่งก่อตั้งขึ้นใน ค.ศ. 1956

โรงพยาบาลแห่งนี้เป็นโครงการหลักของโรงพยาบาลเด็กชูโฟร์แอฟริกา ซึ่งเป็นองค์กรการกุศลในรัฐนิวยอร์กที่มุ่งเน้นด้านสุขภาพและการศึกษาในแอฟริกาตะวันออก การก่อสร้างดังกล่าวมีต้นทุนประมาณสองพันล้านชิลลิงเคนยาhttps://shoe4africa.org/web_archive/archive/s4a_00111.pdf รวมถึงได้รับทุนบางส่วนจากการบริจาคของคนมีชื่อเสียงระดับโลก เช่น คริสเตียโน โรนัลโด, แอนโทนี เอ็ดเวิดส์ และนาตาลี พอร์ตแมน

โรงพยาบาลเด็กชูโฟร์แอฟริกาดำเนินกิจการในฐานะโรงพยาบาลเพื่อการเรียนการสอนร่วมกับมหาวิทยาลัยโมอี โรงพยาบาลแห่งนี้บริหารงานโดยโรงพยาบาลสอนและรับส่งต่อผู้ป่วยโมอี ซึ่งเป็นโรงพยาบาลแห่งชาติที่ใหญ่เป็นอันดับสองของประเทศเคนยา และยังถือครองที่ดินที่สร้างโรงพยาบาลแห่งนี้เช่นกัน โดย ณ ค.ศ. 2024 โรงพยาบาลดังกล่าวรักษาผู้ป่วยในและผู้ป่วยนอกมากกว่า 430 รายต่อวัน

 การก่อสร้างและการขยาย 
การก่อสร้างโรงพยาบาลเริ่มต้นใน ค.ศ. 2013 และแล้วเสร็จในวันที่ 12 สิงหาคม ค.ศ. 2015 โรงพยาบาลนี้มีเตียงในช่วงแรก 105 เตียง และด้วยเงินทุนจึงได้ขยายเป็น 150 เตียงใน ค.ศ. 2018

การก่อสร้างโรงครัวเฉพาะข้างโรงพยาบาลเด็กเริ่มขึ้นใน ค.ศ. 2016 เพื่อจัดเตรียมอาหารสำหรับผู้ป่วยที่ขาดสารอาหาร"Lost shoes", People Daily, 12/1/2016

ครั้นใน ค.ศ. 2018 ได้มีการเพิ่มสนามบาสเกตบอลสำหรับผู้ป่วยและนักศึกษาแพทย์ ทางฝ่ายการกุศลได้ประกาศว่าจะมีการสร้างสนามฟุตบอลขึ้นเพื่อช่วยเหลือเด็ก ๆ ที่กำลังได้รับการฟื้นฟู, Daily Nation, 12/31/2018 และในเดือนพฤษภาคม ค.ศ. 2019 สนามฟุตบอลแอสโตรเทิร์ฟก็ได้เปิดทำการ ต่อมาในปีดังกล่าว ได้มีการเพิ่มห้องเรียนคูอุงกา มโกโน เข้าไปในโรงพยาบาล ทำให้เป็นโรงพยาบาลแห่งแรกในประเทศเคนยาที่มีห้องเรียนสำหรับเด็กอยู่ภายในอาคาร, HIVISA, 8/1/2019

จากการขยายตัวครั้งนี้ โรงพยาบาลเด็กชูโฟร์แอฟริกาได้ประกาศว่าพวกเขาได้รักษาผู้ป่วยครบที่หนึ่งล้านคนแล้วใน ค.ศ. 2022

 สิ่งอำนวยความสะดวกที่วางแผนไว้ 

การก่อสร้างหน่วยรักษาแผลไหม้แฮร์รี เจ. ดายเออร์ ซึ่งเป็นศูนย์รักษาแผลไหม้ที่วางแผนไว้จำนวน 35 เตียง เริ่มต้นขึ้นในเดือนธันวาคม ค.ศ. 2023

นอกจากนี้ การก่อสร้างโรงพยาบาลรักษาโรคมะเร็งเด็กชูโฟร์แอฟริกาจูลี แอน เพร์รี ซึ่งเป็นโรงพยาบาลรักษามะเร็งในวัยเด็กที่วางแผนไว้ว่าจะมีขนาด 152 เตียง เพื่อเพิ่มพื้นที่ห้องผู้ป่วยที่มีอยู่เดิมซึ่งมีขนาด 30 เตียง ได้เริ่มขึ้นในเดือนมกราคม ค.ศ. 2024, Eastern Standard, 1/9/2022, MTRH Official website, 24/12/2023 โดยเมื่อสร้างเสร็จแล้วจะตั้งอยู่ติดกับบริเวณสถานรับเลี้ยงเด็ก

 อ้างอิง 

หมวดหมู่:โรงพยาบาลในประเทศเคนยา